“Зарплата ў канверце” – старасць без пенсіі.

Спрабуючы зэканоміць на падатках і адлічэннях у фонд сацыяльнай абароны насельніцтва, некаторыя суб'екты гаспадарання выплачваюць заробкі сваім супрацоўнікам “у канверце”.
Наймальнік, матывуючы работніка пагадзіцца на такую зарплату, у якасці аргумента прыводзіць клопат пра працаўніка: без выплаты падаткаў сума заработнай платы, якая выплачваецца работніку на рукі, будзе больш, чым афіцыйная. Пры гэтым наймальнік замоўчвае, што працаўнік пазбаўляецца многіх правоў і гарантый, прадугледжаных заканадаўствам. Больш за тое, існуе рызыка не атрымаць такую зарплату наогул. Паскардзіцца на працадаўцу ў гэтым выпадку можна, але атрымаць абяцаную зарплату практычна немагчыма. 
Майце на ўвазе, што разлік пенсіі робіцца з памеру менавіта той зарплаты, на якую афіцыйна налічваліся і выплачваліся абавязковыя страхавыя ўзносы ў Фонд сацыяльнай абароны насельніцтва. Такім чынам, ад атрымання зарплаты “ў канверце” ў пройгрышы застаецца не толькі бюджэт Фонду сацыяльнай абароны насельніцтва, але і ў першую чаргу сам работнік.
Нагадаю наймальнікам: за такое парушэнне прадугледжана не толькі адміністрацыйная, але і крымінальная адказнасць. Таму, каб пазбегнуць праблем, налічайце на ўсе выплаты налічаныя сваім работнікам абавязковыя страхавыя ўзносы і пералічвайце іх своечасова ў поўным аб'ёме ў бюджэт фонду!
З 18 жніўня 2025 г. уступілі ў сілу змены, унесеныя ў Закон Рэспублікі Беларусь ад 15.07.2021 г. №118-З “Аб узносах у бюджэт дзяржаўнага пазабюджэтнага фонду сацыяльнай абароны насельніцтва Рэспублікі Беларусь”, якія ўстанаўліваюць прававыя асновы, звязаныя з налічэннем абавязковых страхавых узносаў з даходаў, выплачаных работнікам без адлюстравання такіх выплат у бухгалтарскім уліку арганізацыі.